Kūlio Daubos vandens malūnas

Kūlio Daubos vandens malūnas – vandens malūnas su išlikusia technologine įranga, stovintis Telšių rajone, Luokės seniūnijoje, Kūlio Daubos kaime, Baltininkų tvenkinio rytiniame pakraštyje, prie Virvyčios upės. Malūnas patenka į Varnių regioninio parko teritoriją. Malūno statiniai atnaujinti, pritaikyti kaimo turizmui, vandens rekreacijos reikmėms, įrengtas malūno muziejus.Kūlio daubos (Angelų) malūnas pamatyklietuvoje.ltAtkaklūs žemaičiai malūną pavertė angelų ir turistų rojumi  Iškastas privedamasis kanalas, įstatyta pralaida. Šalia atstačius užtvanką, įrengta nedidelė hidroelektrinė. Prieigose stovi Trijų arkangelų koplyčia.

2003 m. kaip regioninės reikšmės technikos paminklas malūnas įrašytas Kultūros vertybių registrą. 

Malūno pastatas iš akmens mūro ir karkasinių medinių konstrukcijų, apkaltas lentomis. Dviejų aukštų, su mansarda, pusrūsiu,  stačiakampio plano, dvišlaičiu stogu. Restauruoti senieji grūdų malimo mechanizmai. Kita technologinė įranga: turbina, dvejos girnos, vienos su mediniu būgnu, piltuvu ir rėmais jiems įstatyti, piklius, kruopinė su valymo-rūšiavimo įranga (šatrinė), transmisijų sistema.

 Istorija 

Malūnas pastatytas 1851 m., remontuotas 1951 m., restauruotas 2003-2010 m. Jame buvo malama, pikliuojama, šatruojama, gaminamos kruopos.

Malūnas priklausė vyskupui A. K. Beresnevičiui, kuris jį nuomojo. Įvairiuose šaltiniuose tas pats malūnas buvo įvairiai vadinamas - vyskupo Beresnevičiaus, Baltininkų, Kulduobės, Kūlio Daubos. Vandens malūnas veikė su pertraukomis iki 1993 m. Jame buvo įrengta ir veikė vilnos karšykla. Po II Pasaulinio karo nukentėjo nuo gaisro, stovėjo apgadintas, nenaudojamas. 1951 m. buvo atstatytas ir toliau veikė. 

 Šaltiniai 

Kategorija:Lietuvos vandens malūnai
Kategorija:Telšių rajono paveldas